**Занятак № 17 Тэма:** ***Фразеалагiчнае багацце беларускай мовы.***

**Мэта:** - замацаваць i паглыбiць веды вучняў па тэме «Фразеалагiзмы»;

- развiваць уменне падбiраць сíнонíмы да фразеалагізмаў, падбiраць беларускiя

 адпаведнiкi да фразеалагiзмаў пры перакладзе з рускай мовы;

- развiваць уменне карыстацца лiнгвiстычнымi слоўнiкамi;

- выхоўваць павагу да роднага слова.

**Змест занятка**

1. **Выбарачны дыктант.**

**Размяркуйце i запiшыце ў радкi наступныя фразеалагiзмы: ý першы - iменныя, у другi – дзеяслоýныя.**

Акiнуць вокам, галава на плячах, да сёмага поту, адным махам, закiнуць вудачку, ламаць галаву, на адзiн зуб, па галоўцы гладзiць, склаўшы рукi, стрымаць слова, язык прыкусiць.

**Вызначы катэгорыі дзеясловаў.**

1. **Падбярыце да рускiх фразеалагiзмаў беларускiя адпаведнiкi , састаўце з iмi сказы i запiшыце iх.**

|  |  |  |
| --- | --- | --- |
| Как ни в чём не бывало, мелкая сошка, ни жарко ни холодно, пронзить взглядом, путёвка в жизнь, тянуть лямку, хоть бы хны. |  | Вокам працяць, пуцёýка у жыццё, малая сошка, нi свярбiць нi балiць, i не ляс, як нi ý чым не бывала, цягнуць лямку. |

1. **Растлумачце сэнс наступных фразеалагiзмаý, складзiце з двума на выбар сказы, падкрэслiце фразеалагiзмы як члены сказа.**

Нi рыба нi мяса, нi села нi пала, нi кала нi двара, i нашым i вашым, нi бэ нi мя, нi пуху нi пяра.

1. **Падбярыце фразеалагiзмы – сiнонiмы да наступных фразеалагiзмаý.**

Хоць жывот расперажы (еш не хачу, за трох дурных, як на дзяды, як ў прорву);

Цьма цьмушчая (адбою няма, без улiку, без меры, да лiха, да хваробы, у тры горла лезе);

Блiзкi свет (за дзесятай гарой, за светам, на краi свету, у чорта на рагах);

Ставiць на адну дошку (мераць адной меркай, мераць на адзiн аршын, мераць на адзiн капыл, ставiць у адзiн рад);

Разводзiць антымонiю (бiць языком, лынды правiць, званiць у лапаць, мазолiць язык);

На шапачны разбор (на разбор шапак, к шапачнаму разбору, у свiныя галасы).

 5**.ТЭСТ “Для цікаўных знаўцаў беларускай мовы”**

**1. Адзначце фразеалагізмы:**

|  |  |
| --- | --- |
| 1) цяжкі тыдзень;2) ахапіць думкай;3) узяць слова; |   |

4) павесіць нос;

5) душа ў душу.

**2. Адзначце рускамоўныя фразеалагізмы, да якіх правільна падабраны беларускія адпаведнікі:**

1) с гулькин нос – як кот наплакаў;

2) в кои-то веки – як серада на пятніцу;

3) сесть на шею – сесці ў лужу;

4) мое дело сторона – мая хата з краю.

5) попасть впросак – трапіць у нерат;

**3. Адзначце фразеалагізмы, якія маюць супрацьлеглае значэнне:**

1)    ад цямна да відна – ад расы да расы;

2)    пайсці на свой хлеб – сядзець на карку.

3)    толькі пяткі блішчаць – без аглядкі;

4)    аршын з шапкай – хоць ты сабак вешай;

5)    ні нашым ні вашым – і нашым і вашым;

**4. Адзначце сказы, у якіх фразеалагізмаў няма:**

1) Некаторы час яны сядзяць, склаўшы рукі на каленях.

2) Я не пярэчыў: не прывык сядзець склаўшы рукі.

3) Для развароту двор быў цесны, трэба было выязджаць на вуліцу заднім ходам.

4) Як рукой падаць – сасновы лес, карысны для здароўя.

5) Раструбілі на ўвесь свет пра гэтую самую куплю і раптам – задні ход.

**5. Адзначце словы, да якіх правільна падабраны фразеалагізмы-сінонімы:**

1.    забыцца – збіць з панталыку;

2.    перабольшваць – рабіць з мухі слана.

3.    недарэчнасць – грушы на вярбе;

4.    заблытаць – строіць кпіны;

5.    нечакана – як снег на галаву;

**6. Адзначце беларускія фразеалагізмы, якія могуць з’яўляцца адпаведнікамі рускай фраземе *вилять хвостом:***

1) плакаць як бабёр;

2) лёстачкі падпускаць;

3) слаць як ліс хвастом;

4) дробным макам рассыпацца.;

5) гнуцца як ангельскі цюцька